
30/04 – 04/05/2027

 


1 ДЕН / петък /30/04/2027: Отпътуване от Пловдив в 03:30 – бензиностанция ОМВ пред х-л Санкт Петербург, от автогара Сердика-  София в 6:00 часа по маршрут: Кулата - Солун – Лариса – Халкида / о-в Евия / - Еретрия. Пристига се късния следобяд. Настаняване в хотел PALMARIVA BEACH 4* в курорта Еретрия, на брега на морето с хубав плаж. Вечеря. Нощувка.
2 ДЕН / събота / 01/05/2027: Закуска. Свободен ден  или * по желание допълнителна екскурзия до столицата на о-в - Халкида. Обяд в хотела. Свободно време. Вечерта * по желание и без допълнително заплащане – посещение на църква в Еретрия. Обратно в хотела. ВЕЧЕРЯ - 24:00 – 02:00: Традиционна Великденска вечеря с гръцка супа „Магерица“, яйца и козунаци. Нощувка.
3 ДЕН / неделя / 02/05/2027: Закуска до 10:00 ч. През първия ден на Великден по традиция в Гърция само се яде, пие и весели и това е предвидено в програмата на хотела. От 11:00 до 12:00 ч. в градината се предлагат традиционни гръцки мезета с узо,  музика на живо и танци. От 12:30 до 15:00 ч. – ПРАЗНИЧЕН ВЕЛИКДЕНСКИ ОБЯД в основния ресторант отново с музика и танци. Следва почивка. В 19:00 ч. – Вечеря. Нощувка.
4 ДЕН: /понеделник / 03/05/2027: Закуска. Свободен ден за плаж или *по желание Екскурзия до Атина с посещение на Акропола и туристическа обиколка на града с местен лицензиран екскурзовод !!! Само тази екскурзия се заявява и заплаща при подписване на договора !!! Обратно в хотела. Вечеря. Нощувка.
5 ДЕН: / вторник / 04/05/2027: Закуска.  Отпътуване обратно за България. Пристигане в София/ Пловдив вечерта.
РАННИ ЗАПИСВАНИЯ – ВАЛИДНИ ЗА РЕЗЕРВАЦИИ НАПРАВЕНИ ДО 28/02/2027 г. и 50% ПРЕДПЛАТЕН ПАКЕТ !
	ЦЕНА НА ЧОВЕК, ЗА ПАКЕТ ОТ 4 ALL INCLUSIVE
	30/04 – 04/05/2027

	На човек в двойна стая
	510  € 

	3-ти възрастен в двойна стая
	 425 € 

	1-во дете от 0-11.99 г. с двама възрастни в стая
	 175 € 

	2-ро дете от 0-11.99 г. с двама възрастни в стая
	 320 € 

	Единична стая
	 685 € 



	ЦЕНАТА ВКЛЮЧВА:
֍ Транспорт с комфортен автобус;
֍ 4 нощувки в хотел  PALMARIVA 4*на база ALL INCLUSIVE; www.palmarivabeachhotel.hotelbrain.com
֍ WI-FI в хотела;
֍ Празнични Великденски вечеря и обяд;
֍Трансфер за църква до Еретрия;
֍ Медицинска застраховка “Помощ при пътуване в чужбина” с покритие  10 000 евро към ЗД Евроинс АД, гр. София / лица до 5 год. и над 64 г. имат доплащане /;
֍ Пътни, входни и магистрални такси; 
֍ Водач през цялото пътуване;
	ЦЕНАТА НЕ ВКЛЮЧВА:
◊ Екскурзия до Халкидика - 10 € ;
◊ Екскурзия до Атина 45 € възр. И  35 € за деца до 11.99 + Входен билет за Акропола:  30 € ; (заявява се и се заплаща при подписване на договора)
◊ Курортна такса в размер на 10 € на стая, на нощувка – заплаща се лично от туристите на рецепция при настаняване и подлежи на актуализация;
◊ Доплащане за тръгване от Пловдив / Пазарджик – 25 € на човек двупосочно;
◊ Такса гориво – само, ако се наложи такава – т. 3.1 от общите условия за пътуване с Туроператора;
◊ Бакшиши и разходи от личен характер;

	Забележка: Настаняването в хотела е според заетостта на хотела, в основната сграда или бунгала. Изглед море не се гарантира!!!
Забележка: Първи ден се започва с вечеря и последния ден се отпътува след закуска!
За осъществяването на екскурзиите е необходим минимум от 20 пълноплащащи  туриста. Заявяват се и се заплащат по време на пътуването.
При заплатена допълнителена екскурзия, но неявяване в определеното време и място на започване на екскурзията сумата не се възстановя. При закъснение за часа, обявен за тръгване на допълнителна екскурзия – групата отпътува и заплатената сума не се възстановява.
Забележка: За туристите, които желаят да пътуват със собствен транспорт, от цената се приспадат  110 €.  Те нямат включена  застраховка. Доплащане за самостоятелно ползване на двойна седалка:  110 €.   



ДОПЪЛНИТЕЛНИ  ЕКСКУРЗИИ

ХАЛКИДА – столицата на о-в Евия. Интерес представляват новият и старият мост, кметството и „червената къща“ – построени в неоколониален стил, джамията с колекцията от византийски икони, средновековната църква Св.Параскева, акведукта и крепостта Карабаба. Свободно време. При повече късмет ще наблюдаваме и феномена в протока Еврип, единствен по рода си в света. Водата в този естествен канал сменя течението си на всеки 6 часа от юг на север и обратно. Това прави канала да прилича на река с множество водовъртежи в момента на смяната на течението. Според легендата именно през този канал е преминал корабът на Язон по пътя в търсене на Златното руно.
ЦЕНА: 10 €- възрастен и дете
АТИНА – столицата на Гърция - град, който си заслужава да се разгледа. В този тур, заедно с професионален екскурзовод ще се разгледат: арката на Адриан, площад Синтагма, Парламента, Президентския дворец, църквата „Метрополис”, паметника на незнайния войн, Академията. Посещение на Акропола – по желание. Входния билет не е включен в цената. Предвидено е и свободно време. Програмата не е подходяща за трудно подвижни хора. Препоръчваме удобни обувки и слънцезащитни средства. Целодневна екскурзия, обядът в хотела отпада.
ЦЕНА:  Възрастен - 45 €;   35 €   за деца до 11.99 + Входен билет за Акропола  - 30 € /младежи до 21 г. и възрастни над 65 години влизат с безплатен билет. *Информация към м. 10 2026 – ако условията се променят, ще Ви информираме /;



МИНИМАЛЕН БРОЙ ТУРИСТИ:  40
Срок на уведомление при несъбран минимален брой туристи: 7 дни преди датата на отпътуване.
НЕОБХОДИМИ ДОКУМЕНТИ: Валиден документ за самоличност – лична карта или Задграничен паспорт с минимум 6 месеца валидност от датата на отпътуване за български граждани. За деца също е необходим документ за самоличност – в зависимост от възраста им. Няма визови изисквания, свързани с пътуването.
НАЧИН НА ПЛАЩАНЕ: При резервации направени до 28/02/2027, за да се ползват специалните цени по Ранни Записвания трябва да се внесе сумата от 50% до 2 дни след подписване на Договора; При резервации направени по редовни цени: Депозит 30% от сумата при подписване на Договор. Пълно плащане: 15 работни дни преди дата на отпътуване.
УСЛОВИЯ ЗА АНУЛАЦИИ: 
Потребителят има право да се откаже от пътуването без санкция до деня, следващ деня на записването и внасянето на депозит.
В случай на отказ от пътуване и прекратяване на договора от страна на Потребителя, Туроператорът не удържа неустойки, само когато Пътуващият прехвърли сключения от него договор за туристически пакет на друго лице, което отговаря на всички изисквания, приложими към сключения договор, след като е отправил до туроператора предизвестие в разумен срок преди започването на изпълнението на туристическия пакет.
Предизвестие, отправено не по-късно от 7 дни преди започването на изпълнението на туристическия пакет, се смята за извършено в разумен срок.	
Във всички останали случаи на отказ от пътуване и прекратяване на договора от страна на Потребителя, Туроператорът удържа неустойка както следва:
От деня, следващ деня на записването до 60-тия ден преди датата на заминаване – 10% от основната цена на пътуването на турист.
От 59-тия ден до 10-тия ден преди датата на заминаване – 30% от основната цена на пътуването на турист.
От 9-тия ден до датата на заминаване – 100% от общата цена на пътуването на турист.

Туроператорът е сключил застраховка „Отговорност на Туроператора“ със Застрахователно Дружество Евроинс АД, седалище и адрес на управление: гр. София, бул. "Христофор Колумб" 43, тел. 070017241,   застрахователна полица № 03700100006822. 
Туроператорът препоръчва на своите клиенти сключване на Застраховка "Отмяна на пътуване" по чл.80, ал.1, т.14 от Закона за туризма, покриваща разходите при анулиране на пътуването, при съкращаване и прекъсване на пътуването, поради здравословни причини на пътуващия или негови близки.  Застраховката е доброволна и се сключва в деня на подписване на договора за организирано пътуване в агенцията, където се извършва записването. Туроператорът не възстановява сумата по застраховката при неосъществяване на екскурзиятa.
Лица до 5 год. и от 65 до 74 навършени години имат доплащане за мед. застраховка в размер на 5 €  на човек за престоя. Лица от 75 до 85 навършени години имат доплащане за медицинска застраховка от 15 €  за престоя.
Застрахователната компания не застрахова лица над 85 год. 
Туроператорът не носи отговорност и не възстановява суми на туристи, на които им се отказва достъп до Гърция поради: забрана за напускане на страната, невалидни /забравени/ документи или други независещи от туроператора причини !
ЗАБЕЛЕЖКА: Туроператорът си запазва правото за промяна на дните на обявените допълнителни екскурзии, в зависимост от предлагането на гръцките колеги. Организаторът си запазва правото за промяна в цената на екскурзията до 20 дни преди датата на отпътуване, в случай на драстично повишаване на горивото. Цените на настоящата програма са калкулирани при цени на гориво и магистрални  такси към м. Октомври 2026 г. -  при  1.85 евро / литър дизел.
Информация относно самото пътуване: Началната и крайната спирка са фиксирани предварително в програмата и договора и допълнителни спирки на територията на гр. София не се правят. Настаняването в автобуса става по реда на записване. Спирките по време на самото пътуване са предварително регламентирани / при необходимост разбира се се спира, но слизат само нуждаещите се /. 
* Допустим багаж по време на пътуването един куфар или сак до 20 кг.  и един ръчен багаж в автобуса. Всеки багаж над обявения ще бъде таксуван на място.  Туристите са длъжни да съхраняват своя багаж по време на пътуването и да проверяват при слизане и настаняване на рецепция, дали са взели своя багаж. Туроператорът НЕ носи отговорност при загубени или разменени куфари с други туристи. Туроператорът не поема отговорност за връщане на забравен багаж в хотел или автобус.
* В случай, че туристът НЕ е заплатил за двойна седалка НЯМА право да заема две места в автобуса, дори при налични такива.


ТРАНСФЕРИ ИЗВЪН СОФИЯ 
		Град
	Място на тръгване
	Час на тръгване
	Цена за доплащане

	Пловдив
	Бензиностанция OMV – пред х-л Санкт Петербург
	3:30 часа
	25 €

	Пазарджик
	Бензиностанция ИНСА ОЙЛ  – на магистралата
	
3:50 – 4:00часа
	
25 €



	
	
	
	



Дупница, Благоевград, Симитли, Кресна, Сандански, Кулата – без доплащане 

ТРАНСПОРТ:  Автобус
ДАТА НА ОТПЪТУВАНЕ:   30 АПРИЛ  2027
Програмата е подходяща за хора в неравностойно положение, които могат да се предвижват самостоятелно, но не за всички допълнителни екскурзии.

